Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 416

2. A „Mozgókép és médiaismeret” tanításának célja A tantárgyi modulok tanításának legfőbb törekvése, hogy a mozgóképkultúra-nevelés sajátos, mással nem pótolható eszközeivel járuljon hozzá a fiatalok személyiségének formálásához, szocializációjukhoz, érzelmi életük, humánus értékszemléletük kialakításához. 2006/79/II. szám A mozgókép a kultúrának azt a részét mutatja be, amely többek között a szabadidő értelmes eltöltésében segít. Ehhez az iskoláknak a jelenleginél jelentősebb mértékben kell hozzájárulnia, így csökkentve a mai szakiskolás fiatalok céltalanságát, kiábrándultságát. Emellett a közösségi létben, az együttműködés kialakításában is nagy szerepet játszik a csoportosan végzett tananyag-feldolgozás miatt. A többi művészeti területtel együtt a mozgóképkultúra tanítása az egyik fontos eszköze annak, mellyel tanítványaink általános kulturáltságát növelhetjük. Ez biztos alapot adhat az egész életen át tartó tanulás iránti igény kialakításához, a szakmai fejlődés lehetőségének megalapozásához. A „Mozgóképkultúra és médiaismeret” tanításának a fentiek mellett célja a vizuális megismerő, és esztétikai befogadóképesség fejlesztése, egyéni karakterű kreatív és produktív képességek kibontakoztatása, kiegészítve a „Rajz és vizuális kultúra” széles területét. Ezeken kívül a vizuális kommunikáció alapvető ismeretköreiben, képességeiben az információs társadalom elvárásait is figyelembe vevő jártasság kialakítását kell elérnünk. A tantárgyi munka feladata, hogy – gyakoroltassa az irányított megfigyelésen, elemzésen alapuló mozgókép-értelmezés alapvető módjait és eljárásait, – biztosítsa a fiatalok számára a képi önkifejezés lehetőségét; az alkotó-alakító tevékenység élményeivel járuljon hozzá énképük, önértékelésük formálódásához, – tegye otthonossá az őket körülvevő médiumokkal teli valóságot, biztosítson alapvető biztonságérzetet a benne való eligazodáshoz, készséget az értelmezéshez, kritikai, racionális befogadói attitűdöt, – tegye őket érdeklődővé saját szűkebb és tágabb környezetük dolgai iránt, ébressze fel a beleszólás igényét saját és közösségeik ügyeibe, – tanítsa meg azoknak az alapvető eszközöknek a használatát, használatuk szabályait, melyek segítségével a megértésen túl kreatívan részt tudnak venni médiaszövegek létrehozásában, környezetük, közösségeik életének alakításában, – tanítsa meg az egyetemes vizuális nyelv legalapvetőbb szabályait, a képi közlés és kifejezés leggyakrabban használt módjait; látvány-értelmező és mozgóképolvasó készségeket alakítson ki. Mindezekkel járuljon hozzá a 10. évfolyam végére önmaguk és a látható világ viszonyáról való gondolkodás, a vizuális információszerzés és közlés mindennapi életben hasznosítható és szakirányban továbbfejleszthető alapvető képességeinek kialakulásához, tudás, ismeret birtoklásához, ízlés kiműveléséhez. 2006/79/II. szám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes